Source: http://www.ruleoflaw.dk/hoejesteret-har-afsagt-dom-i-injuriesagen-mellem-journalist-joergen-dragsdahl-og-historieforsker-bent-jensen/
Timestamp: 2019-06-18 19:00:09+00:00
Document Index: 5144709

Matched Legal Cases: ['Højesteret ', 'Højesteret ', 'Højesteret ', 'Højesteret ', 'Højesteret ', 'højesteret ']

Højesteret har afsagt dom i injuriesagen mellem journalist Jørgen Dragsdahl og historieforsker Bent Jensen – Rule of law
Højesteret har afsagt dom i injuriesagen mellem journalist Jørgen Dragsdahl og historieforsker Bent Jensen
3. juni 2015 1. maj 2019 Jacob Mchangama Menneskerettigheder og frihedsrettigheder, Retssikkerhed og retsstat
I dag kl. 12 har Højesteret afsagt dom i den mangeårige verserende injuriesag mellem journalist Jørgen Dragsdahl og historieforsker Bent Jensen. Jørgen Dragsdahl har krævet Bent Jensen dømt og straffet for injurier, fordi Jensen har beskyldt ham for at have været agent for den daværende sovjetiske efterretningstjeneste KGB.
Højesteret dømmer historiker Bent Jensen til at anerkende, at agentbeskyldninger mod journalist Jørgen Dragsdahl var usande, og betale erstatning for tort på 100.000 kroner. Derudover har retten idømt Bent Jensen ti dagbøder á 10.000 kroner. Dragsdahl har anført 18 udsagn, som ifølge ham burde føre til dom over Bent Jensen. Højesteret har vurderet, at 7 af disse var ubegrundede.
I 2010 gav Retten i Svendborg Dragsdahl medhold, men i 2013 valgte Østre Landsret at frifinde Bent Jensen. Selve beskyldningerne mod Dragsdahl blev fremsat tilbage i 2007 i en artikel i Jyllands-Posten.
Jensen har gjort gældende, at beskyldningen mod Dragsdahl alene gik på, at han skulle være en såkaldt påvirkningsagent, hvilket vil sige, at hans agentvirksomhed ikke har været en overtrædelse af straffeloven. Dragsdahl derimod har anført, at beskyldningerne mod ham må opfattes som beskyldninger om have overtrådt straffeloven.
Læs hele Højesterets dom her, hvor den også kan downloades som PDF
dom højesteret injurier Ytringsfrihed
Jeg erklærer mig gerne systemkonservativ